open-index/open-wikipedia-markdown huggingface dataset:
Gareth Bale

**Garetas Frenkas Beilas** (; g. 1989 m. liepos 16 d.) – buvęs Velso futbolininkas, puolėjas. Atstovavo Velso nacionalinei rinktinei.

## Karjera
Savo karjerą pradėjo Southampton klube. 2007 gegužės 27 d. persikėlė į Tottenham „Hotspur“ klubą.

2013 m. rugsėjo 1 d. perėjo į Madrido „Real” ekipą už tuomet rekordinę apie 100 mln. eurų sumą (pasak *Football Leaks* − 100 759 418 eurų).

Debiutavo Velso rinktinėje būdamas 16 metų ir 315 dienų, tai jauniausias žaidėjas, žaidęs Velso rinktinėje, visoje Velso futbolo istorijoje.

2023 m. sausio 9 d. pranešė baigiąs futbolininko karjerą.

## Dalyvavimas čempionatuose

|}

## Laimėjimai

**Real Madrid**
* La Liga: 2016–17,2019–20, 2020–21 m.
* Copa del Rey: 2013–14 m.
* Supercopa de España: 2017 m.
* UEFA Čempionų lyga: 2013–14, 2015–16, 2016–17, 2017–18, 2020–21 m.
* UEFA supertaurė: 2014, 2017 m.
* FIFA pasaulio klubų taurė: 2014, 2017, 2018 m.
; Los Angeles FC
* MLS: 2022 m.

## Šaltiniai

## Nuorodos
* SOCCERWAY
* Transfermarkt
* Globalsportsarchive
Jermain Defoe

**Džermainas Defo** (; g. 1982 m. spalio 7 d.) – Anglijos futbolininkas (puolėjas), žaidžiantis Tottenham Hotspur klube ir Anglijos futbolo rinktinėje.

2009-ųjų lapkričio 22 dieną Premier lygos rungtynėse įmušė net penkis įvarčius

## Dalyvavimas čempionatuose

|}

## Šaltiniai
Vedran Ćorluka

**Vedranas Čorluka** (g. 1986 m. vasario 5 d.) – Kroatijos futbolininkas (gynėjas), atstovavo Kroatijos futbolo rinktinei. Su rinktine žaidė 2008-ųjų Europos futbolo čempionate.

2007 m. rugpjūčio 2 d. pasirašė penkerių metų sutartį su Manchester City klubu. 2008 m. rugsėjo 1 d. pasirašė šešerių metų kontraktą su Tottenham „Hotspur“ klubu. 2012 m. sausio 31 d. iki sezono pabaigos buvo išnuomotas TSV Bayer Leverkusen klubui.

2012 m. liepos 27 d. pasirašė trejų metų kontraktą su Rusijos Maskvos „Lokomotiv“ klubu.

## Dalyvavimas čempionatuose

|}

## Laimėjimai
;Dinamo Zagreb
* Prva HNL: 2005–06, 2006–07 m.
* Kroatijos futbolo taurė: 2006–07 m.
* Kroatijos futbolo supertaurė: 2006 m.
;Lokomotiv Moskva
* Rusijos Premjer lyga: 2017–18 m.
* Rusijos futbolo taurė: 2014–15, 2016–17 m.
;
* Pasaulio futbolo čempionatas: 2 vieta – 2018 m.

## Išnašos

## Nuorodos
*
Rostoko universiteto Teisės fakultetas

**Rostoko universiteto Teisės fakultetas** () - Rostoko universiteto struktūrinis padalinys; Teisės fakultetas Šiaurės Vokietijoje.

## Istorija
1409 m. į Vidurio Vokietiją atėjus universitetų steigimo „bangai“, o Prahos universitete dėl ginčų daugeliui dėstytojų bei profesorių pasitraukus, Šiaurėje kilo universiteto poreikis. Rostokas ideali vieta, kadangi buvęs svarbus Hanzos miestas. Be to, Meklenburgo hercogai tame matė padidinti savo galią.

1419 m. buvo įsteigtas universitetas. Nuo pat įkūrimo dėstyta ir teisė (*Petrikloster zu Rostock* vienuolyno pastate).

1950/1951 m. m. žiemos semestro metu Teisės fakultetas uždarytas.

1990 m. nuspręsta atidaryti TF.

1991/1992 m.m. pradėtos vykdyti studijos. Buvo apie 300 studentų. Fakultete buvo dalykinė biblioteka.

2008 m. pirmajam semestrui (pradedantieji) studentai nebuvo registruojami. Iš 12 profesorių palikti 6 etatai; iš jų vėliau nuspręsta palikti tik jaunuosius profesorius (*Juniorprofessor*). Įvestos bakalauro ir magistro studijų programos su pagrindine ūkinės teisės dalimi. 

~2012 m. Fakultetas uždaromas (t. y. studijas baigus paskutiniams teisės studentams). Biblioteka sujungiama su Ekonomikos mokslų dalykinės srities dalykine biblioteka.

## Šaltiniai

* Juristische Fakultät der Universität Rostock (Hrsg.): *Beiträge zur Geschichte der Juristischen Fakultät der Universität * 
* Blitz: „Kundgebung“, „Das Sterben verweigert“. 2. Juli 2006
* Norddeutsche Neuste Nachrichten: „Studenten tragen Uni zu Garbe“, 11. März 2005
* Warnowkurier: „Wer nicht klagt, hat schon verloren“, 10. Februar 2007
* Warnow-Kurier: „Stoma ganz – Jura bald nur teilweise“, 24. Februar 2007
* Ostsee-Zeitung: „Senat der Uni Rostock stimmt Jura-Abbau zu“ von B. Schmidtbauer, 1. März 2007

## Nuorodos
* Oficiali Rostoko universiteto Teisės fakulteto tinklavietė  (vokiečių, anglų k.)
Šarvuotasis traktorius

**Šarvuotasis traktorius** (), *erzactankas* () – paprastai savadarbė šarvuotoji kovos mašina, pagaminta apšarvavus vikšrinį traktorių ir apginklavus 1-2 kulkosvaidžiais ir/ar nedidelio kalibro patranka.

Tarybų Sąjungoje Antrojo pasaulinio karo metais, stingant serijinės gamybos tankų ir šarvuotųjų automobilių, šarvuotuosius traktorius paprastai nedidelėmis serijomis gamino reikiamą įrangą turėjusios gamyklos apsuptuose miestuose ar miestuose prie fronto linijos.

Žinomi Antrojo pasaulinio karo šarvuotieji traktoriai buvo:
* NI-1 () – Odesoje gaminti šarvuotieji traktoriai (pagaminti 68 vienetai).
* ChTZ-16 () – Charkove gaminti šarvuotieji traktoriai (pagaminta 70-100 vienetų).
* Bobo Semplo tankas () – N. Zelandijos darbų ministro Bobo Semplo suprojektuotas, bet niekada negamintas šarvuotasis traktorius (masė 25 t, ginkluotas 4 kulkosvaidžiais).

## Nuorodos

* Бронетрактора
* Бронетракторы. Они же шушпанцеры. Часть 1-я: эксперименты, ПМВ, Гражданская война. 
* Бронетракторы. Они же шушпанцеры. Часть 2-я: межвоенный период. 
* Бронетракторы. Они же шушпанцеры. Часть 3-я: Вторая мировая война. 
* Бронетракторы. Часть 3.
* Бронированные трактора Гулькевича
Zwilling J. A. Henckels

**Zwilling J. A. Henckels AG** - Vokietijos virtuvinių peilių, puodų ir kitų virtuvės reikmenų gamintojas. Nuo 1970 m. priklauso pramonės grupei „Werhahn-Gruppe". Įmonės produkcija gaminama Vokietijoje ir Japonijoje. Visame pasaulyje yra per 3 200 darbuotojų. Apyvarta 2007 m. sudarė 282 mln. eurų.  

Logotipas - dviejų baltų dvynių simbolis raudoname fone. Produktai parduodami per 100 valstybių (tarp jų ir Lietuvoje). 

## Istorija
Prekinio ženklo „ZWILLING" () istorija prasidėjo 1731 m. birželio 13 d., kai Vokietijos Solingeno miesto peilių meistras Peteris Henckelsas dvynių simbolį užregistravo kaip savo gaminių skiriamąjį ženklą. "Zwilling" yra vienas pačių seniausių prekinių ženklų visame pasaulyje. 

Vėliau įmonė buvo pervadinta vėlesnio savininko Johanno Abrahamo Henckelso (g. 1771 m.) vardu. Įmonė, anuomet vadinta „J. A. Henckels", 1818 m. atidarė pirmą prekybos atstovybę Berlyne. 

1883 m. įmonės parduotuvė atidaryta Niujorke (JAV). 

1884 m. - Vienoje (Austrija), 1897 m. - Kopenhagoje (Danija) ir Roterdame (Nyderlandai).

1900 m. gaminiams suteiktas Paryžiaus pasaulinės parodos Didysis prizas ir netrukus šis gamintojas tapo oficialiu imperatoriaus rūmų stalo įrankių tiekėju. 

1909 m. įmonė atidarė pirmąją dukterinę bendrovę JAV, po to - ir kitose šalyse:  Kanadoje, Nyderlanduose, Danijoje, Šveicarijoje, Japonijoje. 

2004 m. bendrovė įsigijo japonų peilių gamintoją „Nippa" ir amerikiečių grožio prekių gamintoją „Tweezerman". 

2008 m. dukterinės įmonės įsteigtos Didžiojoje Britanijoje ir Brazilijoje.

## Šaltiniai

## Literatūra
* Ingrid Haslinger: *Kunde – Kaiser. Die Geschichte der ehemaligen k. u. k. Hoflieferanten*. Schroll, Wien 1996, ISBN 3-85202-129-4.
Juodasis 7984

**Juodasis 7984** (), *maisto juodasis 2* (), *C.I. 27755* – rudas ar juodas sintetinis diazo dažiklis, dažniausiai naudojamas kaip tetranatrio druska. Naudojamas kaip maisto dažiklis (kodas E152), taip pat – kaip kosmetinis dažiklis.

Europos Sąjungoje uždraustas nuo 1977 m. sausio 1 d. Nuo 1984 m. uždraustas JAV. Draudžiamas ir Australijoje bei Japonijoje.

Juodasis 7984 gali sukelti alergines ar nepakantumo reakcijas, ypač žmonėms, nepakantiems salicilatams. Jis išlaisvina histaminą, tad gali pabloginti astmos simptomus.

„Hiperaktyvių vaikų paramos grupė“ () rekomenduoja šio dažiklio nenaudoti vaikų maiste.

## Nuorodos
Rusijos Federacijos miškų kodeksas

**Rusijos Federacijos miškų kodeksas** (**RF MK**; , *ЛК РФ*) – kodifikuotas Rusijos norminis teisės aktas (federalinis įstatymas), pagrindinis Rusija miškų teisės šaltinis. 109 straipsniai, 16 skyrių.

## Istorija
1997 m. sausio 29 d. priimtas Miškų kodeksas. Plėtojantis rinkos santykiams, buvo būtina atnaujinti miškų teisę.

2006 m. lapkričio 8 d. naująjį teisyną priėmė Rusijos Federacijos Valstybės Dūma.

2006 m. lapkričio 24 d. pritarė Rusijos Federacijos taryba.

2006 m. gruodžio 4 d. pasirašė Rusijos Prezidentas.

## Nuorodos
* Rusijos miškų kodekso projektai  (portalas „Viskas apie Rusijos miškus“)
* Rusijos miškų kodeksas (2006 m.)
* Aktuali Kodekso redakcija (rusų k.)
Redangas

**Redangas** () - sala rytų Malaizijos pakrantėje, priklauso Terenganu valstijai. Tai populiari malaizečių atostogų vieta. Redangas tai viena iš devynių salų, kurios sudaro vandens parką ir siūlo nardymą bei povandeninį plaukiojimą. Be to, saloje yra pastatytas mažas oro uostas. Vandenyse aplink salas taip yra paskendę du Didžiosios Britanijos flotilės laivai: HMS Prince of Wales ir HMS Repulse.
Arnas Ališauskas

**Arnas Ališauskas** (g. 1970 m. gruodžio 18 d. Širvintose) – poetas, kritikas.

## Biografija

1995 m. Vilniaus universitete baigė lituanistiką.

Dirbo savaitraščio „Literatūra ir menas“ bei dienraščio „Lietuvos rytas“ redakcijose, 1998–2003 m. redaktoriumi Prezidentūroje. Nuo 2003 m. laidų „Ragai“, „Dviračio šou“, „Dar pažiūrėsim!“ prodiuseris.

Lietuvos rašytojų sąjungos narys (nuo 1998 m.).

## Bibliografija

* Išleido eilėraščių rinkinį „Prisukama karalystė“ (1996).
* Išleido eilėraščių rinkinį „Rentgeno nuotraukų albumas“ (2007, Lietuvių literatūros ir tautosakos instituto literatūros premija)
* Periodikoje paskelbė straipsnių, recenzijų.

## Nuorodos
Vienos universiteto Teisės fakultetas

**Vienos universiteto Teisės fakultetas** () - Vienos universiteto padalinys, didžiausia teisinio švietimo ir teisėtyros įstaiga vokiškai kalbančiose valstybėse; Teisės fakultetas. Studijos trunka mažiausiai 4 metus. Suteikiami laipsniai - teisės magistras, LL.M. (podiplominės studijos) ir teisės daktaras.

## Istorija
1365 ir 1385 m. Vienos universiteto steigimo dokumentuose jau buvo numatytos teisės mokslų studijos. 

1402 m. pradėta dėstyti teisė (Kanonų teisė).

1494 m. - Romėnų teisė (po daugybės nesėkmingų bandymų įvesti jos dėstymą). 

1753 m. Teresės studijų reformos dėka dalykų „kanonas“ išplėstas. 

1810 m. parengtas studijų planas (autorius Franz von Zeiller), numatęs, kad kaip atskiras dalykas bus dėstoma ir nacionalinė teisė, konkrečiai - Austrijos privatinė teisė (CK nuostatos). 

Nuo 1975 m. suteikiamas teisės mokslų magistro (arba magistrės) kvalifikacinis laipsnis (*Magisters/einer Magistra der Rechtswissenschaften*).

## Struktūra
Yra Darbo teisės, Finansų teisės, Teisės filosofijos, Religijos ir kultūros teisės, Romėnų teisės ir Antikos teisės istorijos, Baudžiamosios teisės ir kriminologijos bei Civilinio proceso institutai.

## Nuorodos
* Oficiali Vienos universiteto Teisės fakulteto tinklavietė (vokiečių, anglų k.)
Martinas Petrovas

**Martinas Petrovas** (; g. 1979 m. sausio 15 d.) – buvęs Bulgarijos futbolininkas (saugas), atstovavęs  Bulgarijos futbolo rinktinei.

## Karjera

Su rinktine žaidė 2004-ųjų Europos futbolo čempionate. 2006-aisiais išrinktas Bulgarijos metų futbolininku.

2010 m. liepos 1 d. pasirašė dvejų metų sutartį su Bolton „Wanderers“ klubu.

## Dalyvavimas čempionatuose

|}

## Išnašos

## Nuorodos
*
Tom S. Englund

**Tomas Štefenas Englundas** (; g. 1973 m. gruodžio 14 d. Geteborge) – Švedijos muzikantas, žinomas kaip progresyviojo power metalo muzikos grupės Evergrey vokalistas, gitaristas, lyderis ir įkūrėjas.

## Diskografija
### Evergrey
* *[[The Dark Discovery]]* (1998)
* *[[Solitude Dominance Tragedy]]* (1999)
* *[[In Search of Truth]]* (2001)
* *[[Recreation Day]]* (2003)
* *[[The Inner Circle]]* (2004)
* *[[A Night To Remember]]* (2005)
* *[[Monday Morning Apocalypse]]* (2006)
* *[[Torn]]* (2008)
* *[[Glorious Collision]]* (2011)

### Caedes
* *Unworthy Existence* (1992)

## Kita veikla
* Nightrage albumo "Sweet Vengeance" vokalistas (2003)
* Dragonland albumo "Starfall" prodiuseris, vokalistas bei gitaristas (2004)
* Shot Injection albumo "Fear Comes Full Circle" prodiuseris (2006)
* Awake albumo "Illumination" prodiuseris (2007)
* Ayreon albumo "01011001" vokalistas (2008)
* Dreamtone & Iris Mavraki's Neverland albumo "Reversing Time" vokalistas (2008)
* Odin's Court albumo "Deathanity" vokalistas (2008)
* Mind Key albumo Pulse for a Graveheart vokalistas (2009)
* Emergency Gate albumo The Nemesis Construct vokalistas (2010)
* The Absence albumo Enemy Unbound vokalistas
Gareth Barry

**Garetas Beris** (; g. 1981 m. vasario 23 d.) – Anglijos futbolininkas (saugas), žaidžiantis Manchester City klube ir Anglijos futbolo rinktinėje. Su rinktine žaidė 2000-ųjų Europos futbolo čempionate, kur nebuvo išleistas į aikštę nė vienose rungtynėse. Po jo dėl įvairių priežaščių nerungtyniavo nei pasaulio, nei Europos čempionatuose, tačiau šiuo metu jis vėl žaidžia Anglijos rinktinėje ir yra nuolatinis jos narys.

2006–2008 Beris buvo Aston Villa komandos kapitonas, pakeitęs Olofą Melbergą.

## Laimėjimai
;Aston Villa
* UEFA Intertoto taurė: 2001 m.
;Manchester City
* FA taurė: 2011 m.
* Premier League: 2011-12 m.

## Dalyvavimas čempionatuose

|}

## Šaltiniai
Doikhuntano nacionalinis parkas

**Doikhuntano nacionalinis parkas** () – nacionalinis parkas šiaurės Tailande, Lampuno ir Lampango provincijose. Parkas įkurtas 1975 m. kovo 5 d.

## Vieta
Parkas užima 255,29 km² plotą ir apima Amfoemaetha (Amphoe Mae Tha) Lampuno, Amfoehangčato (Amphoe Hang Chat) ir Mueango (Mueang) Lampango apylinkėse. Parko teritorijoje yra ilgiausias Tailando geležinkelio tunelis (1352 m). Parke kalnų aukštis svyruoja nuo 325 m iki 1373 m.

## Flora ir fauna
Doikhuntano nacionaliniame parke vyrauja:
* Visžaliai miškai;
* Kalnų miškai;
* Mišrus miškas;
Iš retų augalų parke sutinkama: didysis tikmedis (Tectona grandis), Afzelia xylocarpa, raudonasis indenis (Toona ciliata), briaunotasis sparnūklis (Anisoptera costata), krausva (Lagerstroemia calyculata), michelija (Michelia sphaerantha), mangas, Vietnaminė pušis (Pinus merkusii), gleivingoji pušis (Pinus kesiya), stambiavaisis koralmedis (Pterocarpus macrocarpus) ir aliejinis lakmedis (Schleichera oleosa). Parke gyvena: Indijos muntjakas, Indinis zambaras (Cervus unicolor), makakos, laibaliemenės beždžionės, šernas ir kt., daug įvairių paukščių – Indinis apuokėlis (Otus lettia), rudagalvis bitininkas (Merops leschenaulti), volungė (Oriolus chinensis), (Streptopelia chinensis), (Macronus gularis), mažoji starta, biulbiulinių (Pycnonotus aurigaster) ir ūsinių (Megalaima lineata) šeimos atstovai ir kt.

## Įžymiausios vietos
* Khuntano (Khun Tan) geležinkelio tunelis. Vokiečių inžinieriaus Emilio Eisenhoferio () 1918 m. pastatytas 1352 m ilgio tunelis ().
* Maelongo (Mae Long) krioklys.
* Tatmoejo (Tat Moei) krioklys.

## Išnašos

## Nuorodos
* Parko svetainė 
* Tailando nacionaliniai parkai
Shay Given

**Šėjus Givenas** (; g. 1976 m. balandžio 20 d.) – buvęs Airijos futbolininkas, vartininkas. Atstovavo Airijos futbolo rinktinei.

## Karjera
1994–1997 m. priklausė Blackburn Rovers. Nuomos pagrindais perleistas Swindon Town, skolintas Sunderland.

1997–2009 m. atstovavo Newcastle United. 2009–2011 m. rungtyniavo Manchester City.

2011 m. liepos 18 d. pasirašė penkerių metų sutartį su Aston Villa klubu. 2013–2014 m. nuomos pagrindais buvo paskolintas Middlesbrough.

2015–2017 m. atstovavo Stoke City klubui.

## Rinktinė
1996 m. kovo 27 d. debiutavo nacionalinėje rinktinėje draugiškose rungtynėse prieš Rusiją.

1997 m. rugpjūčio 20 d. žaidė prieš Lietuvą. Susitikimas baigėsi nulinėmis lygiosiomis. 1997 m. rugsėjo 10 d. dar kartą kovojo prieš Lietuvą.

Su rinktine žaidė 2002-ųjų Pasaulio futbolo čempionate. 

2012 m. rugpjūčio viduryje paskelbė baigiantis karjerą nacionalinėje komandoje. 

2014 m. Givenas vėl buvo pakviestas į rinktinę. Būdamas 40-ies dalyvavo 2016 m. Europos čempionate, bet į aikštę neišėjo.

## Dalyvavimas čempionatuose

|}

## Apdovanojimai

* Airijos metų futbolininkas 2006 m.

## Išnašos

## Nuorodos
* Transfermarkt
* Gobalsportsarchive
Craig Bellamy

**Kreigas Belamis** (; g. 1979 m. liepos 13 d.) – buvęs Velso futbolininkas, puolėjas.

## Karjera
Karjeros pradžioje rungtyniavo Norwich City. Vėlesniais metais atstovavo Coventry City, Newcastle United.

2005 m. nuomos pagrindais perleistas Celtic FC (Škotija).

2005–2006 m. žaidė Blackburn Rovers, 2006–2007 m. atstovavo Liverpool, 2007–2009 m. rungtyniavo West Ham United.

2009–2011 m. priklausė Manchester City. 2010 m. rugpjūčio 17 d. nuomos pagrindais perleistas Cardiff City klubui.

2011–2012 m. sezone atstovavo Liverpool FC. 2012–2014 m. žaidė Cardiff City FC.

## Rinktinė
Nuo 1998 m. rungtyniavo nacionalinėje rinktinėje. Kitados buvo Velso rinktinės kapitonas.

## Šaltiniai

## Nuorodos
* SOCCERWAY
* Transfermarkt
* Globalsportsarchive
Purple Violets (filmas)

**Purple Violets** () – 2007 m. JAV režisieriaus Edvardo Bernso romantinė drama. Filmas nebuvo rodomas kino teatruose, skirtas namų kino žiūrovams. Išskirtinis filmo platintojas internetu – kompanija Apple Inc. 

Filmo premjera įvyko 2007 m. balandžio 30 d. Traibeko filmų festivalyje (*Tribeca Film Festival*).
 
## Siužetas

Pati, anksčiau perspektyvi jauna rašytoja, palaidojo savo svajonę, ištekėjo ir dabar dirba nekilnojamo turto agente. Kasdieninė rutina būtų tęsėsi tol, kol kartą ji sutiko savo mokyklos laikų pirmąją meilę – Brainą, kuris ją vėl įkvėpė rašyti ir mylėti. 

Keitė, geriausia Pati draugė, taip pat sutinka savo pirmąją meilę – Maiklą, bet jų susitikimas nėra linksmas. Keitė vis dar pyksta ant savo senojo draugo už jo principingą požiūrį į gyvenimą, o Maiklas priešingai, visomis jėgomis stengiasi susigrąžinti Keitę.

 
## Aktoriai
* Selma Bler – Pati Petalson
* Patrikas Vilsonas – Brianas Kalahanas
* Edvardas Bernsas – Maiklas Miorfis
* Debra Mesing – Keitė Skot
* Denis Farina – Gilmoras
* Maksas Beikeris – Markas
ir kt.
 
## Šaltiniai

## Nuorodos
* Filmo garso takelis
* Apdovanojimai ir nominacijos
Nigel de Jong

**Naidželas de Jongas** (; g. 1984 m. lapkričio 30 d.) – buvęs Nyderlandų futbolininkas (saugas), atstovavo Nyderlandų futbolo rinktinei. 

Pasižymėjo grubiu žaidimu, dėl kurio pravardžiuotas „terjeru“ bei „žoliapjove“.

## Karjera
Profesionalo karjerą pradėjo legendiniame „Ajax“ klube. 2006–2009 m. atstovavo Hamburg (Vokietija).

2009 m. sausio 21 d. pasirašė 4,5 m. kontraktą su Manchester City klubu.

Vėlesniais metais rungtyniavo AC Milan (Italija), LA Galaxy (JAV), Galatasaray (Turkija), Mainz 05 (Vokietija), Al Ahli bei Al-Shahania (Kataras).

## Rinktinė
2004 m. kovo 31 d. debiutavo nacionalinėje rinktinėje draugiškose rungtynėse prieš Prancūziją. Susitikimas baigėsi nulinėmis lygiosiomis.

Su rinktine žaidė 2008-ųjų Europos futbolo čempionate.

## Laimėjimai

;Ajax
* Eredivisie: 2003–04 m.
* KNVB taurė: 2005–06 m.
* Nyderlandų futbolo supertaurė: 2005 m.
;Manchester City
* FA taurė: 2010–11 m.
* Premier League: 2011-12 m.
;
* Pasaulio futbolo čempionatas – 2 vieta: 2010 m.
* Pasaulio futbolo čempionatas – 3 vieta: 2014 m.

## Dalyvavimas čempionatuose

|}

## Išnašos

## Nuorodos
*
Ryan Giggs

**Rajanas Džiozefas Gigsas** (; g. 1973 m. lapkričio 29 d.) – buvęs Velso futbolininkas (saugas). Kitados atstovavo Manchester United klubui ir velso nacionalinei rinktinei. 

## Rinktinės
### Velso U-21 rinktinė
1991 m. gegužę Gigsas debiutavo Velso iki 21 metų amžiaus rinktinėje, kai Varšuvoje velsiečiai rezultatu 2:1 nugalėjo Lenkiją. Tai buvo vienintelis jo pasirodymas, nes tais pačiais metais buvo pakviestas į nacionalinę rinktinę.

### Velso nacionalinė rinktinė
1991–2007 m. atstovavo Velso futbolo rinktinei, buvo jos kapitonas.

1991 m. spalį debiutavo rinktinėje UEFA Euro 1992 atrankos rungtynėse prieš Vokietiją. 5-oje atrankos grupėje pergalę iškovojo vokiečiai, kurie laimėjo rezultatu 4:1 ir savo grupėje surinkę dešimt taškų buvo stipriausi. Antri, su devyniais taškais, buvo velsiečiai, kurie liko antroje vietoje ir į finalinė etapą nepateko.

1993 m. kovo 31 d. Kardife Velso futbolininkai 3:0 nugalėjus Belgiją pasaulio čempionato atrankos rungtynėse, Gigsas pelnė pirmąjį įvartį Velso rinktinėje.

2007 m. gegužės 30 d., paskelbė apie pasitraukimą iš rinktinės. Kaip pagrindinę pasitraukimo priežastį jis nurodė susikoncentravimą į savo karjerą Manchester United klube. Atstovaudams rinktinei sužaidė 64 rungtynes ir pelnė dvylika įvarčių.

## Trenerio veikla
### Manchester United
2014–2016 m. Gigsas buvo Manchester United klubo vyr. trenerio asistentas.

### Velso nacionalinė rinktinė
2018 m. sausio 15 d. Gigsas buvo paskirtas Velso nacionalinės komandos treneriu. Pasirašyta pagal ketverių metų sutartis.

Debiutas įvyko rungtynėse prieš Kiniją, kuriose Velsas sutriuškino varžovus rezultatu 6:0. Gareth Bale pasiekį asmeninį rekordą. 

2019 m. Velsas atrankos grupėje startavo prastai, per tris rungtynes ​​surinko tik tris taškus. Tačiau likusių rungtynių nepralaimėjo.

Paskutinės jo rungtynės buvo 1:0 prieš Bulgariją. 2020 m. lapkričio 3 d. po Gigso suėmimo dėl kaltinimų užpuolimu, jo padėjėjas Rob Page tapo laikinuoju treneriu. 

2022 m. birželio 20 d. buvo paskelbta, kad Giggsas pasitrauks iš pareigų dėl būsimo teismo.

## Areštas ir kaltinimai
2020 m. lapkričio 3 d. Gigsas buvo suimtas dėl dviejų užpuolimų prieš savo buvusią merginą Kate Greville ir jos jaunesnę seserį Emmą Greville. Grigsas neigė jam inkriminuojamas veikas ir pateiktus kaltinimus.

2021 m. balandžio mėn. buvo apkaltintas užpuolimu, dėl kūno sužalojimų Kate Greville ir Emą Greville. Kaltintas ir neva dėl kontroliuojančio elgesio prieš Kate. Balandžio 28 d. Gigsas stojo prieš teismą, kur kaltinimus paneigė.

2023 m. liepos 18 d., likus dviem savaitėms iki jo naujo bylos nagrinėjimo, Gigsas buvo išteisintas, nes Karališkoji kaltinimo tarnyba pareiškė, kad kaltinimo tarnyba atšaukė kaltinimą.

## Šaltiniai

## Nuorodos
* SOCCERWAY
* Transfermarkt (žaidėjas)
* Transfermarkt (treneris)
* Globalsportsarchive
Michael Carrick

**Maiklas Kerikas** (; g. 1981 m. birželio 28 d.) – Anglijos futbolininkas (saugas), žaidžiantis Manchester United klube ir Anglijos futbolo rinktinėje. Su rinktine žaidė 2006-ųjų pasaulio futbolo čempionate.

## Dalyvavimas čempionatuose

|}

## Šaltiniai
Užuguosčio apylinkė

**Užuguosčio apylinkė** (arba ***Užuguosčių apylinkė***) – Lietuvos TSR administracinis-teritorinis vienetas Lietuvos pietuose.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Aukštadvario valsčiuje, 1950 m. priskirta naujam Jiezno rajonui. 1954 m. prijungtos Vaitkūnų apylinkė ir Intuponių apylinkė. 1963 m. sausio 12 d. Užuguosčio apylinkė prijungta prie Lielionių apylinkės.

|-
| 1954-05-25  || || || J. Janonio vardo, P. Cvirkos vardo ir „Užuguosčių“ kolūkiai  || 
|-
| 1959-02-01  || 63,91 || || „Užuguosčio“ kolūkis, P. Cvirkos vardo kolūkis, J. Janonio vardo kolūkis  || 26 kaimai, 6 vienkiemiai
|}

## Vadovai
* A. Kužakauskas, pirmininkas iki 1945 m.

## Šaltiniai
Panevėžio autobusų parkas

**UAB „Panevėžio autobusų parkas“** – įmonė, aptarnaujanti viešojo transporto sistemą Panevėžio mieste. Teikia keleivių vežimo ir aptarnavimo paslaugas autobusais miesto, priemiestiniais bei tolimojo susisiekimo ir tarptautiniais maršrutais. 

## Istorija

Panevėžio autobusų parkas įkurtas 1958 metais vietoje buvusios autotransporto kolonos, kuriai priklausė 59 autobusai, 10 lengvųjų ir 4 krovininiai automobiliai.

1995 metais ši įmonė buvo įregistruota kaip uždaroji akcinė bendrovė "Panevėžio autobusų parkas".

## Viešasis transportas Panevėžyje

### Maršrutai

:

## Šaltiniai

## Nuorodos
UAB "Panevėžio autobusų parkas"  
Panevėžio autobusų eismo tvarkaraščiai
Sietuva

**Sietuva** (arba ***atavaras***) – gilus lygumų upės ruožas tarp dviejų rėvų arba tarp staigių upės vingių. Sietuvos dažnai susidaro upės vingio išorinėje pusėje, kur upė aktyviausiai ardo dugną.

Sietuvos yra žuvų žiemojimo vieta.

## Šaltiniai
Nemanja Vidić

**Nemanja Vidičius** (; g. 1981 m. spalio 21 d.) – buvęs Serbijos futbolininkas (centro gynėjas). 

## Karjera

Didžiausią karjeros dalį praleido Manchester United klube. 2002–2011 m. žaidė Serbijos futbolo rinktinėje.

## Laimėjimai
;Red Star Belgrade
* Serbijos SuperLiga (1): 2003–04
* Jugoslavijos futbolo taurė (1): 2001–02
* Serbijos ir Juodkalnijos futbolo taurė (1): 2003–04

;Manchester United
* Premier League (4): 2006–07, 2007–08, 2008–09, 2010–11
* Anglijos lygos taurė (3): 2005–06, 2008–09, 2009–10
* FA Community Shield (4): 2007, 2008, 2010, 2011
* UEFA Čempionų Lyga (1): 2007–08
* FIFA Pasaulio futbolo klubų taurė (1): 2008

;Asmeniniai
* Serbijos metų futbolininkas (2): 2005, 2008

## Dalyvavimas čempionatuose

|}

## Išnašos

## Nuorodos
*
Romualdas Visokavičius

**Romualdas Visokavičius** (g. 1943 m.) – lietuvių finansistas, bankininkas, diplomatas, vadovavęs Lietuvos bankui lito įvedimo laikotarpiu ir dėl to kartais vadinamas lito tėvu.

## Biografija
Sovietiniu laikotarpiu R. Visokavičius vadovavo Statybos bei Pramonės ir statybos bankams. Po nepriklausomybės paskelbimo vadovavo keliems komerciniams bankams: „Litimpeks“, Lietuvos akciniam inovaciniam bei bankui „Lituanus“. R. Visokavičiaus veikla šioje srityje vertinama nevienareikšmiškai, nes dalis jo vadovautų bankų bankrutavo..

Nuo 1993 m. kovo 23 d. iki spalio 21 d. vadovavo Lietuvos bankui. Paskui dirbo Lietuvos taupomojo banko valdybos pirmininku.

2003 – 2007 m. buvo Lietuvos ambasadorius Kazachstane..

Žmona – Birutė Teodora Visokavičienė.

|-

|-

## Šaltiniai
Vytautas Almanis

**Vytautas Almanis** (g. 1936 m. rugpjūčio 8 d. Viešučiuose,  dab. Akmenės raj.) – prozininkas.

## Biografija

1961–1970 m. gyveno Altajuje, ten baigė Bijsko miškų technikumą, buvo girininku įvairiuose Altajaus, grįžęs – Lietuvos miškų ūkiuose, nuo 1988 m. dirba Kamanų rezervate.

2008 m. V. Almanis tapo konkurso „Lietuvos kaimo spindulys“ laureatu.

## Bibliografija

Išleido publicistines knygas:
* *Baltųjų vandenų šalyje* (1973),
* *Per Ulkero žvaigždyną* (1979),
**Tolstančios salos* (2016),

nuotykių romanus:
* *Audra susitelkė Korgone* (1981),
* *Toli ir arti* (1985),
* *Už kalnų namai* (1992),

kelionių romaną *Už Ribos* (2017).

## Šaltiniai

## Nuorodos
*
Arvydas Ambrasas

**Arvydas Ambrasas** (1947 m. lapkričio 3 d. Vilniuje – 1970 m. spalio 14 d. ten pat) – Lietuvos poetas. Tėvai – aktoriai Undinė Nasvytytė ir Alfonsas Ambrasas.

## Biografija

Studijavo Vilniaus dailės institute, sirgo leukemija, mirė būdamas vos 23-ejų metų amžiaus.

## Bibliografija

Po mirties išleistas poezijos rinkinys: *Žeme, nepalik mūsų* (1974).

Liko pjesių rankraščiai:
* *Maratonas*,
* *Duobė*,
* *Pirmadienis po pietų*.

## Šaltiniai

## Nuorodos
*
Kyšulys

**Kyšulys** arba **ragas** – sausumos paviršiaus vieta, išsikišanti gilyn į vandens telkinį. Gali būti nedidelio, siauro pusiasalio pavidalo, nors paprastai tai tik uolų grupė, užbaigianti pusiasalį ar sausumos paviršiaus išlinkimą.

Žymiausi Lietuvos kyšuliai yra Ventės ragas ir Kopgalio kyšulys.

Žemynų kraštiniai kyšuliai:
* Afrika: Gerosios Vilties kyšulys (P), Hafūno kyšulys (R), Žaliasis kyšulys (V), Ras ben Sakos kyšulys (Š);
* Azija: Dežniovo kyšulys (R), Čeliuskino kyšulys (Š), Piajaus kyšulys (P), Babo kyšulys (V);
* Australija: Jorko kyšulys (Š), Pietryčių kyšulys (P), Bairono kyšulys (R), Stypo kyšulys (V);
* Europa: Rokos kyšulys (V), Nordkapas (Š), Tenaro kyšulys (P);
* Šiaurės Amerika: Merčisono kyšulys (Š), Velso Princo kyšulys (V), Šv. Karolio kyšulys (R), Mariato kyšulys (P);
* Pietų Amerika: Frovardo kyšulys (P), Seišaso kyšulys (R), Galjinaso kyšulys (Š), Parinjaso kyšulys (V);
* Antarktida: Praim Hydo kyšulys (Š).

## Šaltiniai
Paprastoji pipirnė

**Paprastoji pipirnė** (*Lepidium ruderale*) – bastutinių (*Brassicaceae*) šeimos pipirnių (*Lepidium*) genties augalas.

Vienmetis, nemalonaus kvapo augalas, apaugęs trumpais plaukeliais. Žiedynas − kekė, iš pradžių tanki, visi žiedai stiebo viršūnėje. Apatiniams žiedams nužydėjus, kekės ašis pradeda tįsti ir žiedynas gerokai pailgėja. Žiedai smulkūs. Taurėlapiai žali, išmarginti violetinėmis dėmėmis, kraštas plėnelinis. Vainikėlio nėra. Kuokeliai 2. Ankštarėlė eiipsiška arba kiaušiniška, viršūnė iškirpta, aplink viršutinį kraštą siauras sparnelis. Vaiskočiai trumpi, nors už ankštarėlės kiek ilgesni, atsilošę, apaugą trumpais cilindriškais plaukeliais. Stiebas status, šakotas. Apatinės stiebo dalies lapai su koteliais, elipsiški, vieną arba du kartus plunksniškai suskaldyti; skiltelės linijiškos arba kastuviškos, jų viršūnėlės paplatėjusios, kraštai lygūs. Stiebo vidurinės ir viršutinės dalies lapai neskaldyti, siauri, pailgi, lygiakraščiai arba tik prie pagrindo keli danteliai.

Žydi nuo gegužės iki spalio mėn. Auga pakelėse, prie geležinkelio, panamėse, kartais daržuose, griuvėsiuose, tarp akmenų, žvyro, ant molio.

## Literatūra
Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 36 psl.
Lietuvos Tarybų Socialistinės Respublikos žemės kodeksas

**Lietuvos Tarybų Socialistinės Respublikos žemės kodeksas** (**LTSR ŽK**) - kodifikuotas Lietuvos Tarybų Socialistinės Respublikos įstatymas, pagrindinis agrarinės teisės šaltinis; žemės kodeksas. Sudarė 12 skyrių, 47 skirsniai, 225 straipsniai.

Lietuvos TSR žemės kodekso uždaviniai buvo reguliuoti žemės santykius, kad būtų užtikrintas dabartinės ir būsimųjų kartų interesais moksliškai pagrįstas, racionalus žemės naudojimas ir saugojimas, kad būtų sudarytos sąlygos jos efektyvumui didinti, saugoti įmonių, organizacijų, įstaigų ir piliečių teises, stiprinti teisėtumą žemės santykių srityje (LTSR ŽK 1 str.).

Žemės santykius Lietuvos Tarybų Socialistinėje Respublikoje reguliavo TSR Sąjungos ir sąjunginių respublikų žemės įstatymų pagrindai ir sutinkamai su jais leidžiami kiti TSR Sąjungos žemės įstatymų aktai, Kodeksas ir kiti Lietuvos TSR žemės įstatymų aktai. Sutinkamai su TSR Sąjungos ir sąjunginių respublikų žemės įstatymų pagrindais Kodeksas reguliavo žemės santykius tiek Pagrinduose numatytais, tiek ir kitais klausimais, jeigu jie nepriskirti TSR Sąjungos kompetencijai (2 str.).

Kalnų, miškų ir vandenų santykius reguliavo specialūs TSR Sąjungos ir Lietuvos TSR įstatymai (3 str.).

Sutinkamai su TSRS Konstitucija ir Lietuvos TSR Konstitucija žemė buvo valstybės nuosavybė – „bendras visos tarybinės liaudies turtas“. Žemė buvo išimtinė valstybės nuosavybė. Ji suteikiama buvo tik naudotis (ŽK 4 straipsnis „Valstybinė (visaliaudinė) žemės nuosavybė").

## Istorija
1970 m. gruodžio 16 d. patvirtino Lietuvos Tarybų Socialistinės Respublikos Aukščiausioji Taryba įstatymu (paskelbta: Lietuvos TSR Aukščiausiosios Tarybos ir Vyriausybės žinios, 1970, Nr. 35-288; 1971, Nr. 8-62).

1971 m. liepos 1 d. Kodeksas įsigaliojo.

1990 m. Kodeksą recepavo Lietuvos Respublika. Jis pavadintas LR įstatymu (*Lietuvos Respublikos žemės kodekso*). 1990 m. balandžio 5 d. buvo papildytas  48 (1) straipsniu, nustatant, kad Žemės sklypai į valstiečių ūkiams skiriamą žemės fondą iš savivaldybės teritorijoje veikiančių įmonių, įstaigų ir organizacijų naudojamos žemės paimami rajono (apskrities) Liaudies deputatų tarybos sprendimu, nepriklausomai nuo sklypo dydžio, pagal žemės skirstymo komisijų ir žemėtvarkos organų parengtus projektus.

1994 m. liepos 21 d. neteko galios (įsigaliojo LR žemės įstatymas).
Kazys Ambrasas

**Kazys Ambrasas** (1931 m. birželio 25 d. Gasčiūnuose, Joniškio valsčius – 1987 m. balandžio 11 d. Kaune) – literatūros kritikas, redaktorius.

## Biografija

Mokėsi Joniškio gimnazijoje, 1950–1955 m. Vilniaus universiteto Istorijos ir filologijos fakultete studijavo lietuvių kalbą ir literatūrą. 1956–1961 m. dirbo savaitraščio „Literatūra ir menas“ redakcijoje. 1961–1963 m. LSSR rašytojų sąjungos valdybos atsakingasis sekretorius. 1964–1970 m. LSSR kultūros ministerijos repertuarinės redakcinės kolegijos narys. 1969 m. filologijos mokslų kandidatas. 1970–1984 m. leidyklos „Vaga“ vyr. redaktorius. Palaidotas Vilniuje.

## Bibliografija
* Laiko tiesa. – Vilnius: Valstybinė grožinės literatūros leidykla, 1960. – 289 p.
* Literatūra – gyvenimo atspindys: populiari apybraiža. – Vilnius: Valstybinė politinės ir mokslinės literatūros leidykla, 1960. – 31 p.
* Literatūros akiračiai. – Vilnius: Valstybinė grožinės literatūros leidykla, 1961. – 293 p.
* Mintys kelyje: kai kurie šiuolaikinio literatūrinio proceso burožai. – Vilnius: Valstybinė grožinės literatūros leidykla, 1963. – 183 p.
* Pažangioji lietuvių kritika. – Vilnius: Vaga, 1966. – 359 p.
* Kritikos etiudai. – Vilnius: Vaga, 1976. – 669 p.
* Leksiniai lietuvių kalbos substitutai: apybraiža. – Vilnius, 1976. – 107 p.
* Pažangioji lietuvių kritika, 1918–1940: bandymas analizuoti ir sintetinti. – 2-asis leidimas. – Vilnius: Vaga, 1978. – 565 p.
* Kritikos etiudai: kritikos raštų rinktinė. – 2-asis leidimas. – Vilnius: Vaga, 1981. – 540 p.
* Romano likimas, arba Liudo Vasario draugai ir priešai. – Vilnius: Vaga, 1983. – 343 p.
* Gyvenimo apoteozė: straipsniai, atsiminimai, pašnekesiai. – Vilnius: Vaga, 1984. – 319 p.: portr.
* Skaitau Baltušį…: monografija. – Vilnius: Vaga, 1986. – 337 p.

## Įvertinimas
* 1975 m. LTSR nusipelnęs kultūros veikėjas
* 1979 m. LSSR valstybinė premija

## Šaltiniai
Keimas

**Keimas** (nuo ) – įvairaus pavidalo ir dydžio kalva, sudaryta iš sluoksniuotų žvyrų, smėlių ir molių. Keimo sąnašos formavosi tuštumose tarp ledo luistų, paties ledyno tuštumose arba ant ledyno telkšojusiuose ežeruose. Sutirpus ledynui, jos nusėdo ant žemės paviršiaus ir virto kalvomis.

Keimų gausu kalvotų aukštumų ruožuose, pvz., Aukštaičių ir Žemaičių aukštumose.

## Šaltiniai
Marija Alytienė

**Marija Alytienė** (1886 m. Kobilnike, Baltarusija – 1917 m. Saratove, Rusija) – vertėja, poetė.

## Biografija

1908 m. Vilniuje baigė mergaičių gimnaziją. Vaidino Vilniaus mėgėjų teatro scenoje, buvo lietuvių artistų bendrovės sekretorė.

## Bibliografija

Iš prancūzų kalbos išvertė:
* komediją *Kurčias žentas* (1910),
* Moličre’o *Daktarą iš prievartos* (1917).

Keliolikai 1909–1911 m. Vilniuje išleistų iliustruotų knygelių vaikams parašė didaktinio bei pažintinio turinio eiliuotų ir prozinių tekstų.
* *Nesigailėsi, vaikeli, perskaitęs šitą knygelę*,
* *Kiek daiktelių įvairių*,
* *Robinzonas*,
* *Guliverio kelionės*.

## Nuorodos
*
Kasybos teisė

**Kasybos teisė** (**kalnakasybos teisė**) - žemės gelmių teisė; visuma teisės normų, reguliuojančių kalnakasybą. Kasybos teisė yra aplinkos teisės ir ūkinės teisės pošakis.

## Lietuva
1976 m. buvo priimtas Lietuvos Tarybų Socialistinės Respublikos žemės gelmių kodeksas (modelinis sovietinis įstatymas, patvirtintas visoje TSRS).

Pagrindines Lietuvos Respublikos vykdomosios valdžios institucijų, valstybės ir savivaldybių įstaigų, juridinių ir fizinių asmenų bei šių asmenų grupių, veikiančių pagal jungtinės veiklos sutartis, teises ir pareigas naudojant ir saugant Lietuvos Respublikos sausumos, vidaus vandenų, kontinentinio šelfo ir ekonominės zonos Baltijos jūroje žemės gelmes nustato 1995 m. liepos 5 d. LR žemės gelmių įstatymas.

## Vokietija
Vokietijoje kasybos teisė ( - 'kalnų teisė') kilusi iš Viduramžių paprotinės teisės. Pradžioje buvo perteikiama tik žodžiu arba užrašoma privačių asmenų raštu. Nuo XV a. pradžios žemės valdovai (*Landesherr*) išleido specialius nuostatus, potvarkius (*Verordnung*), kasybos nuostatus (*Bergordnung*).

1982 m. sausio 1 d. įsigaliojo federalinis Kasybos įstatymas (*Bundesberggesetz*, BBergG). 

## Šaltiniai
Belsko Biala

**Bèlsko Bialà**  () – miestas pietinėje Lenkijoje, greta sienos su Čekija ir Slovakija. Yra geležinkelio stotis. Išvystyta mašinų, tekstilės pramonė. Yra rotušė, katedra, muziejus, teatras, universitetas.

Miestas dėl savo vaizdingos architektūros vadinamas Mažąja Viena.

## Svarbios lankytinos vietos

* Šventojo Mikalojus katedra
* Evangelikų bažnyčia
* Rotušė
* Lenkų teatras
* Lenkijos Pašto tarnyba
* Pilies muziejus
* Muziejus „Stara Fabryka“ (Senasis fabrikas)

## Sportas
* TS Podbeskidzie Bielsko-Biała (futbolo klubas)
* BBTS Bielsko-Biała (vyrų tinklinio komanda)
* BKS Stal Bielsko-Biała (moterų tinklinis ir futbolas)
* Miesto stadionas

## Šaltiniai
Miškinis čeriukas

**Miškinis čeriukas** (*Rorippa sylvestris*) – bastutinių (*Brassicaceae*) šeimos čeriukų (*Rorippa*) genties augalas.

Augalas daugiametis, su šakniastiebiu ir trumpomis požeminėmis palaipomis. Žiedynas − kekė, iš pradžių labai tanki, apvali, vėliau kiek pailgėja, bet ne tokia ilga kaip žvaginės ar tvertiko. Kartais žiedynas šakotas. Taurėlapiai žalsvi, atsilošę, anksti nukrinta. Vainiklapiai iki 1/2 cm ilgio, geltoni. Vaisius − siaura ankštara, jos viršūnėje trumpas liemenėlis. Vaiskočiai, kartais ir ankštaros puslankiu išlinkę. Stiebas iki 40 cm aukščio, status arba kylantis, šakotas, šiek tiek briaunotas. Lapai pražanginiai, elipsiški, plunksniškai suskaldyti, su koteliais. Lapų skiltelės pailgos, skiautėtos arba dantytos. Arčiau stiebo viršūnės lapai ne taip suskaldyti, bekočiai.

Auga upių, ežerų, balų pakrantėse, durpynų duobėse, pylimuose, palaukėse, pakelėse, pagrioviuose, parkuose, prie sodybų, daržuose. Mėgsta derlingus ir nesunkius aliuvio ir deliuvio dirvožemius. Žiedus lanko vabzdžiai. Žolę ėda galvijai. Arkliams nuodingas. Lapai neblogą prieskonį suteikia salotoms, padažams, sumuštiniams.

## Literatūra
Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 40 psl.
Agnietė Ambraziejūtė-Steponaitienė

**Agnietė Ambraziejūtė-Steponaitienė** (slapyvardis *Žvirgždė*, 1891 m. vasario 19 d. Žvirgždaičiai, Gižų valsčius – 1980 m. kovo 30 d. Kaunas) – Lietuvos prozininkė, poetė, spaudos darbuotoja. Palaidota Petrašiūnų kapinėse.

## Biografija

Pradžios mokyklą lankė kaime, vėliau tėvai nuvežė į Marijampolės gimnaziją, ten mokėsi jos brolis, būsimas Palangos gimnazijų direktorius Kazimieras Ambraziejus. 1916 m. baigė Maskvos medicinos institutą. 1919–1921 m. Šakių ligoninės gydytoja, nuo 1924 m. Lietuvos universiteto vidaus ligų katedros dėstytoja. Gyveno „Tulpės“ kooperatyvo name A. Mickevičiaus g. 15.

1912–1913 m. „Aušrinės“ žurnalo redakcijos narė. Bendradarbiavo laikraštyje „Viltis“, žurnale „Medicina“. Išleido populiarių knygelių apie mediciną.

## Bibliografija
* *Velykų Bobutė*, apsakymėlių vaikams knygelė, 1927 m.,
* *Trys ūkininkai*, apysaka, 1938 m.

## Šaltiniai
Henrikas Heinė

**Henrikas Heinė** (; 1797 m. gruodžio 13 d. Diuseldorfe – 1856 m. vasario 17 d. Paryžiuje) – žydų kilmės vokiečių rašytojas, poetas ir žurnalistas, vienas žymiausių pirmosios XIX amžiaus literatūrinio gyvenimo asmenybių.

## Kūriniai
* *Auf Flügeln des Gesanges*
* *Gedichte*, 1821
* *Tragödien, nebst einem lyrischen Intermezzo*, 1823
* *Reisebilder*, 1826-31
* *Die Harzreise*, 1826
* *Ideen, das Buch le Grand*, 1827
* *Englische Fragmente*, 1827
* *Buch der Lieder*, 1827
* *Zur Geschichte der Philosophie und Religion in Deutschland*, 1832
* *Französische Zustände*, 1833
* *Zur Geschichte der neueren schönen Literatur in Deutschland*, 1833
* *Die romantische Schule*, 1836
* *Der Salon*, 1836-40
* *Die Lorelei*, 1838
* *Ludwig Börne: Eine Denkschrift*, 1840
* *Neue Gedichte* (Big Rudy), 1844
* *Deutschland. Ein Wintermärchen*, 1844
* *Atta Troll. Ein Sommernachtstraum*, 1847
* *Romanzero*, 1851
* *Der Doktor Faust*, 1851
* *Les Dieux en Exil*, 1853
* *Die Harzreise*, 1853
* *Lutezia*, 1854
* *Vermischte Schriften*, 1854
* *Letzte Gedichte und Gedanken*, 1869
* *Sämtliche Werke*, 1887-90
* *Sämtliche Werke*, 1910-20
* *Sämtliche Werke*, 1925-30
* *Werke und Briefe*, 1961-64
* *Sämtliche Schriften*, 1968

## Nuorodos
* Henriko Heinės portalas
Dirvinis ridikas

**Dirvinis ridikas** arba **svėrė** (*Raphanus raphanistrum*) – bastutinių (*Brassicaceae*) šeimos ridikų (*Raphanus*) genties augalas.

Augalas vienmetis, apaugąs šiurkščiais plaukeliais (stiebo plaukuota dažniausiai tik apatinė dalis). Žiedynas − kekė, kuri skleidžiantis žiedams trumpa, vėliau jos ašis smarkiai ištįsta ir žiedynas gerokai pailgėja. Taurėlapių ir vainiklapių po 4, kuokeliai 6 (4 ilgesni ir 2 trumpesni), liemenėlis 1. Taurėlapiai pailgi, visą laiką statūs, 2 iš jų prie pamato išsipūtę. Vainiklapiai gelsvi arba balkšvi, jų gyslos tamsiai geltonos arba violetinės, nageliai ilgi, atbrailos plačios, atsilošusios. Vaisius − dvinarė ankštara; jos apatinis narelis be sėklų, o viršutinė dalis pailga, skersai kelis kartus persmaugta. Sėkloms sunokus, ankštara persmaugų vietose sulūžinėja į vienasėkles daleles. Stiebas status, šakotas. Lapai šiurkštūs, mėsingi, plunksniškai suskaldyti, viršūnės skiltys stambios. Arčiau stiebo viršūnės lapai smulkesni, dažniausiai neskaldyti, bekočiai. Dauginasi sėklomis; išbirusios į dirvą jos ilgai išlieka daigios.

Auga javų pasėliuose, dirvonuose, palaukėse, daržuose, pakelėse. Dažniau įsikuria rūgštokuose, pakankamai derlinguose, gerai išpurentuose dirvožemiuose. Dažnas visoje Lietuvoje. Žiedai lankomi vabzdžių. Įkyri laukų ir daržų piktžolė, kurią puola vabzdžiai − kopūstų kenkėjai. Svėrė turi sieros junginių, jaunuose lapuose yra gliukozidų. Dar nepražydusiais augalais galima šerti naminius gyvūnus, bet ribotais kiekiais ir būtinai maišyti su kitais.

## Literatūra
Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 38 psl.
Navaros karalystė

**Navaros karalystė** (, ), iš pradžių vadinta **Pamplonos karalyste** () – baskų karalystė, gyvavusi Vakariniuose Pirėnuose prie Atlanto vandenyno dabartinėje Ispanijos ir Prancūzijos teritorijoje. Navaros karalystė įkūrė Inigas Arista ir pasiskelbė Pamplonos karaliumi 824 m. Iš pradžių jis priešinosi frankų invazijai ir buvo Kordobos emyrato vasalas. X a. pradžioje Pamplonos karalystė išsilaisvino iš maurų ir užkariavo daug teritorijų, bet po to vėl buvo valdoma Kordobos emyro iki XI a. pradžios. Keletas padalinimų ir valdovų dinastijų pasikeitimų lėmė karalystės teritorijos sumažėjimą ir tai, kad ją valdė Aragono (1054–1134 m.) ir Prancūzijos karaliai (1285–1328 m.). 

XV a. kilo vidinis konfliktas ir jo pabaigoje Navaros karalystės pietinę dalį užėme Kastilijos karalystė 1512 m. (1524 m. visam laikui). Navaros karalystė tapo suvienytos Ispanijos dalimi. Šiaurinė karalystės dalis buvo sujungta personaline unija su Prancūzijos karalyste 1589 m., kai Navaros karalius tapo Prancūzijos karaliumi Henriku IV. 1620 m. šiaurinė Navaros dalis buvo prijungta prie Prancūzijos; Prancūzijos karaliai vadinosi „Prancūzijos ir Navaros“ karaliais iki Didžiosios Prancūzijos revoliucijos ir vėl, atkūrus monarchiją, iki 1830 m. Navara netrukus pertvarkyta į provinciją, neturinčią ypatingo statuso. 
## Išnašos
Didysis šilokas

**Didysis šilokas** (*Sedum maximum*) – storlapinių (*Crassulaceae*) šeimos šilokų (*Sedum*) genties augalas.

Daugiametis, 20−50 cm aukščio žolinis augalas. Šaknų gumbiški sustorėjimai primena mažas bulveles, todėl kai kur augalas vadinamas *kiškiabulbe*, *kiškio bulbele*, *zuikiabulve*. Stiebai statūs arba prie pagrindo truputį išsilenkę, pilkai žali. Lapai stori, sultingi, plokšti, platūs, pilkai žali, matiniai priešiniai arba po 3 menturiuose, apatiniai bekočiai, viršutiniai apkabina stiebą. Stiebų viršūnėse skėtiški arba kekiški žiedynai. Žiedai žalsvai gelsvi arba šviesiai geltoni, smulkūs. Taurėlapiai 5, vainiklapiai 5. Vaisius − maži, raudoni lapavaisiai su trumpu snapeliu viršūnėje, kuriame išauga rudos, vagotos sėklos.

Žydi liepos − rugpjūčio mėn. Apyretis, bet pasitaiko visoje Lietuvoje, rytinėje jos dalyje dažnesnis. Auga sausuose miškuose, ypač pušynuose, sausuose šlaituose, kartais laukuose.

Seniau šiloko miltingos šaknys buvo valgomos. Suomiai rekomenduoja maistui sultingus jo lapus (palaikius keletą valandų šaltame vandenyje galima ruošti kaip špinatus). Medingas ir dekoratyvus augalas. Javuose auga kaip piktžolė.

## Literatūra
Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 42 psl.
Geltonžiedė liucerna

**Geltonžiedė liucerna** (*Medicago falcata*) – pupinių šeimos, liucernos genties augalų rūšis.

Kilusi iš Viduržemio jūros baseino, tačiau plačiai paplitusi pasaulyje.

Daugiametis augalas. Šaknys ilgos, šakotos, išleidžia atžalas. Netaisyklingi, kvapūs žiedai purios galvutės pavidalo kekėse. Žiedkočiai plaukuoti, su pažiedėmis. Taurelė suaugtinė, varpiška, plaukuota. Vainiklapiai ryškiai geltoni, kaip ir visų ankštinių, įvairaus pavidalo: burė su atsilošusiu lakšteliu, laivelis ir irklai. Žiedams peržydėjus, vainikėlis tuoj nukrinta (kai kurių ankštinių jis išlieka prie vaisių); 9 kuokeliai koteliais tarpusavyje suaugę, 1 atsiskyręs. Vaisius − išlinkusi kaip pjautuvas ar beveik ratu susisukusi, žalia, vėliau juoda ankštis; joje 2−9 sėklos. Stiebas status arba kylantis, briaunotas. Lapai trilapiai, lapeliai pailgi arba atvirkščiai kiaušiniški, pamatas susiaurėjęs, kraštai dantyti. Viduriniojo lapelio kotelis ilgesnis negu šoninių. Prielapiai kiaušiniškai lancetiški, iki vidurio priaugę prie lapkočio, ties pagrindu su 1−2 danteliais.

Žydi iki rugsėjo mėn. pabaigos. Auga sausose pievose, šlaituose, pakelėse, pagrioviuose, sausuose kalkinguose dirvožemiuose. Paplitusi beveik visuose Lietuvos rajonuose.

Žiedai išskiria daug nektaro, juos noriai lanko vabzdžiai. Labai vertingas, geros cheminės sudėties pašarinis augalas atsparus šalčiui ir sausrai, taip pat grybelių sukeliamoms ligoms. Labai tinkamas auginti ardomuose šlaituose, kur trūksta drėgmės. Liucernos derlius gaunamas nelabai didelis, be to, ją sunku užauginti ir mechanizuotai nurinkti sėklas, todėl kultūroje nelabai paplitusi.

## Literatūra
* Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 48 psl.
Preibė

**Preibė** – kaimas Panevėžio rajono savivaldybėje, 3,5 km į pietryčius nuo Krekenavos. Įsikūręs prie Josvainio upelio (Linkavos intakas). Iš šiaurės ir rytų supa Krekenavos miškai.

## Istorija

Preibė (*Preybe*), kaip minima Hermano Vartbergiečio Livonijos kronikoje, 1372 m. buvo nuniokota kryžiuočių.

## Gyventojai

## Šaltiniai
Bronė Andriškevičiūtė-Kundrotienė

**Bronė Andriškevičiūtė-Kundrotienė** (g. 1932 m. balandžio 4 d. Šventupyje, Anykščių raj.) – Lietuvos poetė.

## Biografija

Mokėsi Vyžuonų progimnazijoje, 1948 m. kartu su senele ištremta į Irkutsko sritį, iš ten pabėgo į Lietuvą, vėl buvo suimta ir įkalinta lageryje prie Vladivostoko. Į tėvynę grįžo tik 1956 m. Niekur nebuvo neregistruojama, todėl išvyko į Intos anglies kasyklas. Nuo 1960 m. gyvena Anykščiuose.

## Bibliografija

* Publikacijos periodikoje bei antologijoje: *Tremtinio Lietuva* (1990).
* Eilėraščių rinkinys: *Sausio šerkšnas: Tremtinės dienoraštis* (1996).
* Poema: *Viešnia iš Sibiro*.
* Autobiografinė proza.

## Nuorodos
*
Dotiškiai

**Dotiškiai** – kaimas Radviliškio rajono savivaldybės pietryčiuose, 2,5 km į šiaurės rytus nuo Sidabravo. Greta kaimo teka Šuojos intakas Guopys.

## Istorija

Dotiškiai (*Datyske*), kaip minima Hermano Vartbergiečio Livonijos kronikoje, 1372 m. buvo nuniokoti kryžiuočių.

## Gyventojai

## Šaltiniai
Prievačka

**Prievačka** – kaimas Panevėžio rajono savivaldybėje, 6 km į vakarus nuo Naujamiesčio. Šalia kaimo teka Trinupis, iš vakarų prieina Prievačkos miškas.

## Istorija

Prievačka (*Prewaysike*), kaip minima Hermano Vartbergiečio Livonijos kronikoje, 1372 m. buvo nuniokota kryžiuočių.

## Gyventojai

## Šaltiniai
Paprastoji dedešva

**Paprastoji dedešva** (*Malva neglecta*) – dedešvinių (*Malvaceae*) šeimos, dedešvų (*Malva*) genties augalas.

Augalas vienmetis, kartais išgyvena dvejus trejus metus. Žiedų koteliai nevienodo ilgio, kuokšteliais po 3−5 išaugę lapų pažastyse. Prie taurelės priaugęs 3 linijiškų lapelių pataurys. Vainiklapiai 5, šviesiai rožiniai arba balti, 2−3 kartus ilgesni už taurelės lapelius, viršūnėlės giliai įkirptos. Kuokelių labai daug, jų koteliai suaugę į vamzdelį. Vaisius sausas, skeltinis, disko pavidalo, apgaubtas taurelės. Aplink diską išsidėstę plaukuoti vaisiukai. Jų paviršius lygus arba šiek tiek raukšlėtas, kraštai apvalūs. Stiebas gulsčias arba kylantis, apvalus, šakotas, apaugęs žvaigždiškais plaukeliais. Lapai pražanginiai, ilgakočiai, plaukuoti, apskriti arba inkstiški, su 5−7 skiautėmis, kraštas karbuotai dantytas. Prielapiai trumpi, plaukuoti.

Auga daržuose, panamėse, patakėse, dykvietėse, šiukšlynuose. Augalo šaknys ilgos, todėl gerai auga sausose vietose, suplūktoje dirvoje. Žiedus apdulkina nektarą renkantys vabzdžiai. Neblogas pašaras, ėdamas visų gyvulių. Jauni lapeliai tinka salotoms, jų galima dėti į šiupinius. Dedešva turi gleivių, karotino, askorbo rūgšties, kartais vartojama kaip vaistažolė.

## Literatūra
Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 60 psl.
Darren Fletcher

**Darenas Flečeris** (; g. 1984 m. vasario 1 d.) − Škotijos futbolininkas (saugas), žaidžiantis Manchester United klube.

Taip pat žaidžia Škotijos futbolo rinktinėje, yra jos kapitonas.

## Šaltiniai
Geišiai (Raseiniai)

**Geišiai** – kaimas Raseinių rajono savivaldybėje, prie šiaurinio Raseinių miesto pakraščio ir kelio . Greta kaimo teka Šakos ir Vilkupio upokšniai.

## Istorija

Geišių apylinkėse lokalizuojamas XIV a. Kryžiuočių karo kelių į Lietuvą aprašymuose minimas Stabukalnis (*Stabuncaln*).

## Gyventojai

## Šaltiniai